In sy eie tyd was hy 'n lewende legende, vandag 'n naam wat altyd ter sprake kom wanneer mense oor ons geskiedenis praat. Meer as veertig jaar lank was hy een van die be- langrikste openbare figure in ons land: regter, later generaal in die ou Vrystaatse Republiek, ná die Tweede Vryheidsoorlog minister in die Vrystaat, ná Uniewording minister, Eerste Minister, Leier van die Opposisie. Hierdie dominerende figuur was genl. J. B. M. Hertzog, een van die belangrikste argitekte van Suid- Afrika soos ons ons land vandag ken. Hoeveel weet ons egter van sy lewe? Natuurlik is daar heelwat oor geskryf in historiese verhandelinge, maar Geliefde Generaal is die eerste boek waarin genl. Hertzog se lewe ор boeiende wyse vir ons jong mense aangebied word as 'n roman. Om 'n lewensroman te skryf oor 'n figuur wat nog redelik ná aan ons tyd staan, van wie se tydgenote vandag nog lewe, is 'n gedugte onderneming. Die bekende skrywer Pieter W. Grobbelaar het egter op 'n besondere wyse daarin geslaag om die essensiële uit hierdie groot mens se loopbaan vir ons te laat lewe. Geliefde Generaal behoort baie by te dra tot 'n groter begrip van en liefde vir ons geskiedenis en vir een van die reuse daarvan.